Qishloq xoʻjaligiga moʻljallangan yerlardan foydalanish va muhofaza qilish tizimini takomillashtirishga doir qoʻshimcha chora-tadbirlar toʻgʻrisida
(resolution, 2024-11-23)

Qishloq xoʻjaligi yerlari bilan bogʻliq munosabatlarning barqarorligini taʼminlash, davlat monitoringi, qishloq xoʻjaligi yerlaridan foydalanish va uni muhofaza qilish tizimini tubdan takomillashtirish va sohaga axborot-kommunikatsiya texnologiyalarini keng joriy etish maqsadida: 1. Maʼlumot uchun qabul qilinsinki, Oʻzbekiston Respublikasi Prezidentining 2020-yil 7-sentabrdagi “Yer hisobi va davlat kadastrlarini yuritish tizimini tubdan takomillashtirish chora-tadbirlari toʻgʻrisida”gi PF-6061-son Farmoniga asosan: a) Qishloq xoʻjaligi vazirligi qishloq xoʻjaligiga moʻljallangan yerlardan foydalanishni tashkil etish va muhofaza qilish sohasida samarali davlat nazoratini amalga oshirishda: qishloq xoʻjaligi yerlari va ekinlarini monitoring qilish; qishloq xoʻjaligi ekinlarini joylashtirish; qishloq xoʻjaligi yerlarining muhofaza qilinishini taʼminlash; qishloq xoʻjaligi yerlarining meʼyoriy qiymatini va sifat koʻrsatkichlarini aniqlash; yerlar degradatsiyasini oldini olish va unga qarshi kurashish; tuproq bonitirovkasini oʻtkazish, tuproq unumdorligini oshirish, tuproqshunoslik, geobotanikaga oid tadqiqotlarni amalga oshirish boʻyicha ishlarini tashkil etadi. b) Davlat soliq qoʻmitasi huzuridagi Kadastr agentligi (keyingi oʻrinlarda — Kadastr agentligi) yer uchastkalariga boʻlgan huquqlarni davlat roʻyxatidan oʻtkazish va davlat kadastrlarini yuritish sohasida: yer toifasidan qatʼi nazar barcha turdagi noqonuniy yer uchastkalari hamda bino-inshootlarga boʻlgan huquqlarni davlat roʻyxatidan oʻtkazmaslik holatlarini aniqlaydi; yer uchastkalarining oʻzboshimchalik bilan egallab olinishi va ushbu yer uchastkalarida oʻzboshimchalik bilan imorat qurilishini aniqlaydi; yer uchastkasi chegaralarini oʻzboshimchalik bilan oʻzgartirishga yoʻl qoʻymaslik choralarini koʻradi; davlat kadastrlarini yuritish tartibiga rioya etilishining nazorat qilinishini taʼminlaydi. 2. Oʻzbekiston Respublikasi hududlarida qishloq xoʻjaligi yerlarini muhofaza qilishda davlat nazoratini yanada mustahkamlash maqsadida Qishloq xoʻjaligi vazirligi tuzilmasida: a) axborot texnologiyalari va kommunikatsiyalarini rivojlantirish vazirining agrar sohani raqamlashtirish masalalari boʻyicha oʻrinbosari va unga boʻysunuvchi markaziy apparatdagi 16 ta shtat birliklarini qisqartirish hisobiga: agrar sohani jadal raqamlashtirish, qishloq xoʻjaligi va oziq-ovqat xavfsizligi sohalariga zamonaviy axborot tizimlari va dasturiy mahsulotlarni joriy etish masalalariga masʼul boʻlgan vazir oʻrinbosari lavozimi kiritilsin; Agrar sohada raqamli texnologiyalarni rivojlantirish boshqarmasi va Geoaxborot texnologiyalarini rivojlantirish boshqarmasi tashkil qilinsin; Bunda, Qishloq xoʻjaligi vazirligi huzuridagi “Agrosanoatni raqamlashtirish markazi” masʼuliyati cheklangan jamiyati faoliyatini muvofiqlashtirish agrar sohani jadal raqamlashtirish, qishloq xoʻjaligi va oziq-ovqat xavfsizligi sohalariga zamonaviy axborot tizimlari va dasturiy mahsulotlarni joriy etish masalalariga masʼul boʻlgan vazir oʻrinbosariga yuklatilsin; v) qonunchilikda belgilangan tartibda qishloq xoʻjaligiga moʻljallangan yerlarda yer tuzish, yer monitoringi, ekinlarni joylashtirish va ekilishini monitoring qilish tadbirlarini amalga oshirish maqsadida Qishloq xoʻjaligini rivojlantirish va oziq-ovqat taʼminoti jamgʻarmasi mablagʻlari, budjetdan tashqari mablagʻlar, xalqaro moliya institutlari mablagʻlari va xorijiy tashkilotlarning grantlari hisobidan qoʻshimcha shtat birliklari kiritilsin; g) vazirlik huzuridagi “Monitoring xizmati” davlat muassasasi va vazirlik markaziy apparatidagi Ichki nazorat xizmati negizida 8 ta shtat birligidan iborat Ichki audit va komplayens-nazorat boshqarmasi tashkil etilsin. 3. Kadastr agentligining “Oʻzdaverloyiha” davlat ilmiy-loyihalash instituti (keyingi oʻrinlarda — Institut) va uning hududiy boʻlinmalari shtat birliklari hamda moddiy-texnika bazasi, Institutning hududiy boʻlinmalari balansida turgan bino-inshootlar 2021-yil 1-martdan boshlab Qishloq xoʻjaligi vazirligi tizimiga oʻtkazilsin. Bunda, 2023-yil 1-yanvarga qadar: Institut Toshkent shahri, Chilonzor tumani, Choʻponota koʻchasi, “S” mavzesida joylashgan Kadastr agentligi binosining bir qismidan; Kadastr agentligining hududiy boshqarmalari va tashkilotlari Institutning hududiy boʻlinmalariga qarashli binolarning bir qismidan tekin foydalanadi. 5. Quyidagilar Agrosanoat majmui ustidan nazorat qilish inspeksiyasini rivojlantirish jamgʻarmasi mablagʻlarini shakllantirishning qoʻshimcha manbalari etib belgilansin: Agrosanoat majmui ustidan nazorat qilish inspeksiyasining qishloq xoʻjaligi yerlarini muhofaza qilish boʻyicha davlat nazoratchilari tomonidan koʻrilgan maʼmuriy huquqbuzarlik toʻgʻrisidagi ishlarga asosan undiriladigan jarimalarning 50 foizi; oʻzboshimchalik bilan yerlarning qishloq xoʻjaligi muomalasidan chiqishiga sabab boʻlgan hollarda yetkazilgan zarar boʻyicha hisoblangan mablagʻlarning 5 foizi. 6. Qishloq xoʻjaligi vazirligiga quyidagi huquqlar berilsin: qonunchilikda belgilangan vakolatlar doirasida toʻgʻridan-toʻgʻri maʼmuriy huquqbuzarliklar toʻgʻrisida bayonnomalar rasmiylashtirish va aybdor shaxslarni jarimaga tortish; qishloq xoʻjaligiga moʻljallangan yerlarning holatini, qishloq xoʻjaligi ekinlari va agrotexnik tadbirlarni uchuvchisiz uchish apparatlari (dronlar)dan belgilangan tartibda foydalangan holda monitoring qilish maqsadida uchuvchisiz uchish apparatlari (dronlar)dan foydalanish va ularni toʻlovsiz uchirishni amalga oshirish; qishloq xoʻjaligi maqsadida uchuvchisiz uchish apparatlarini (dronlar) ishlab chiqaruvchi korxonalardan tendersiz toʻgʻridan-toʻgʻri xarid qilish hamda bojxona boji toʻlamasdan respublika hududiga olib kirish, ishlab chiqaruvchilar bilan hamkorlikda dronlarni ishlab chiqarish va taʼmirlash boʻyicha filiallar ochish hamda servislar tashkil etish. 7. Kadastr agentligi tizimidagi Respublika aerogeodeziya markazining Qoraqalpogʻiston Respublikasi va viloyatlardagi hududlararo boʻlinmalari tashkil etilsin. 8. Respublika aerogeodeziya markaziga yer tuzishga oid kompleks tadbirlarni bajarishga yoʻnaltirilgan loyiha-qidiruv va tadqiqot ishlarini bajarish, yerlarni xatlovdan oʻtkazish, davlat yer kadastrini yuritish uchun zarur maʼlumotlarni tayyorlash boʻyicha qoʻshimcha vazifa va funksiyalar yuklatilsin. 9. Davlat soliq qoʻmitasi (Sh.D. Kudbiyev) va Moliya vazirligi (T.A. Ishmetov) Qishloq xoʻjaligi vazirligi (J.A. Xodjayev) bilan birgalikda uch oy muddatda Soliq kodeksiga quyidagilarni nazarda tutuvchi oʻzgartirish va qoʻshimchalar kiritish toʻgʻrisidagi qonun loyihasini Vazirlar Mahkamasiga kiritsin: yer uchastkalariga boʻlgan huquqlar Kadastr agentligining Milliy geografik axborot tizimida davlat roʻyxatidan oʻtmasdan yerdan foydalanishni yerdan noqonuniy foydalanish deb hisoblash hamda unga nisbatan yer soligʻi stavkasini 10 baravar miqdorida qoʻllash; yer uchastkalari oʻzboshimchalik bilan egallangan va yer uchastkasiga boʻlgan huquqni tasdiqlovchi hujjatlarda koʻrsatilganidan ortiqroq hajmda foydalanilganda, shuningdek, yer uchastkasidan belgilangan maqsadlarda foydalanmaslik holatlari aniqlangan taqdirda, yer soligʻining belgilangan stavkalarini 20 baravar miqdorida undirish. 10. Kadastr agentligi (F.K. Umarov) 2021-yil 1-oktabrga qadar: yerga oid huquqbuzarliklarni aniqlash, hujjatlar toʻplamini shakllantirish va ularni koʻrib chiqish monitoringini yuritish boʻyicha “E-YER NAZORAT” avtomatlashtirilgan axborot tizimini (keyingi oʻrinlarda — “E-YER NAZORAT” tizimi) yaratsin; yerga oid huquqbuzarliklarni oʻz vakolatlari doirasida koʻrib chiqish va natijalari toʻgʻrisidagi maʼlumotlarni “E-YER NAZORAT” tizimiga kiritib borish maqsadida Qishloq xoʻjaligi vazirligi, Ekologiya va atrof-muhitni muhofaza qilish davlat qoʻmitasi, Bosh prokuratura, Ichki ishlar vazirligi va Bosh prokuratura huzuridagi Majburiy ijro byurosining hududiy boʻlinmalari, sudlar hamda mahalliy davlat hokimiyati organlari axborot tizimiga integratsiya qilsin; “E-YER NAZORAT” tizimining samarali ishlashini taʼminlash, yerlarni oʻzboshimchalik bilan egallab olish holatlarini aniqlashda jamoatchilik nazorati, nazoratchi inspektorlar va yer tuzuvchilarni ragʻbatlantirish shuningdek, noqonuniy holatlar toʻliq bartaraf etilgunga qadar izchil nazorat olib borish mexanizmlarini nazarda tutgan holda Davlat yer va kadastr nazoratini amalga oshirish tartibi toʻgʻrisidagi nizom loyihasini Vazirlar Mahkamasiga kiritsin. 11. Davlat soliq qoʻmitasi (Sh.D. Kudbiyev): bir oy muddatda qishloq xoʻjaligi yerlarini toʻliq xatlovdan oʻtkazish orqali ularning elektron xaritalarini yaratish boʻyicha Hukumat qarori loyihasini; Adliya vazirligi (R.Q. Davletov) bilan birgalikda uch oy muddatda Jinoyat kodeksiga yer uchastkalarini, shu jumladan muhofaza etiladigan zonalar, qishloq xoʻjaligiga moʻljallangan yerlarni oʻzboshimchalik bilan egallab olishga yoʻl qoʻymaslik boʻyicha yer egasi, yerdan foydalanuvchi yoki ijarachi tomonidan choralar koʻrmaslik holatlari boʻyicha jinoiy javobgarlikni kuchaytirishni nazarda tutuvchi oʻzgartirish va qoʻshimchalar kiritish toʻgʻrisidagi qonun loyihasini Vazirlar Mahkamasiga kiritsin. 12. Qishloq xoʻjaligi vazirligi (J.A. Xodjayev), Kadastr agentligi (F.K. Umarov) bir oy muddatda “Oʻzdaverloyiha” davlat ilmiy-loyihalash instituti hamda Kadastr agentligining hududiy boʻlinmalari faoliyatiga aloqador idoraviy saqlov muddati tugagan geodezik va kartografik materiallarni Davlat kartografiya-geodeziya fondiga davlat saqloviga topshirish, amalda foydalanishdagi barcha hujjatlarning koʻchirma nusxalarini tegishliligi boʻyicha oʻzaro almashishni taʼminlasin. 13. Qishloq xoʻjaligi vazirligi (J.A. Xodjayev): uch oy muddatda qishloq xoʻjaligiga moʻljallangan yerlarni monitoring va muhofaza qilishda davlat nazoratini amalga oshirish tartibi toʻgʻrisidagi Hukumat qarori loyihasini ishlab chiqsin; “Oʻzdaverloyiha” davlat ilmiy-loyihalash instituti faoliyati samarali yoʻlga qoʻyilishini taʼminlasin. 14. Quyidagilar: a) Davlat soliq qoʻmitasi raisi Sh.D. Kudbiyev zimmasiga: 2021-yil yakuniga qadar qishloq xoʻjaligi yerlarini toʻliq xatlovdan oʻtkazib, ularning elektron xaritalarini yaratish; “E-YER NAZORAT” avtomatlashtirilgan axborot tizimini ishga tushirish hamda tegishli vazirlik va idoralarni mazkur tizimga integratsiya qilish; b) qishloq xoʻjaligi vaziri J.A. Xodjayev zimmasiga: “Oʻzdaverloyiha” davlat ilmiy-loyihalash instituti, Qishloq xoʻjaligi yerlarini muhofaza qilish boʻyicha davlat nazoratini amalga oshirish boshqarmasi va hududiy yer tuzuvchilar faoliyatini tashkil etish uchun zaruriy vositalar bilan taʼminlashga xalqaro grant mablagʻlarini oʻrnatilgan tartibda jalb qilish; qishloq xoʻjaligiga moʻljallangan yerlardan, samarali foydalanish va ekinlar holatini nazorat qilishni raqamlashtirish; qishloq xoʻjaligi yerlarini monitoring qilishda zamonaviy axborot-kommunikatsiya texnologiyalarini joriy etish uchun davlat-xususiy sheriklik shartlari asosida maqsadli loyihalarni amalga oshirish; v) qishloq xoʻjaligi vaziri oʻrinbosari M.I. Ruzmetov zimmasiga: hududlarda qishloq xoʻjaligi yerlari va ekinlarini monitoring qilish ishlarini samarali tashkil etish; tuproq bonitirovkasini oʻtkazish, tuproq unumdorligini oshirish, tuproqshunoslik, geobotanikaga oid tadqiqotlarini amalga oshirish yuzasidan shaxsiy masʼuliyat va javobgarlik yuklansin. 15. Oʻzbekiston Respublikasi Prezidentining va Oʻzbekiston Respublikasi Hukumatining ayrim qarorlariga 7-ilovaga muvofiq oʻzgartirish va qoʻshimchalar kiritilsin. 16. Oʻzbekiston Milliy axborot agentligi va Oʻzbekiston Milliy teleradiokompaniyasi Qishloq xoʻjaligi vazirligi bilan birgalikda ushbu qarorning mazmun-mohiyati hamda maqsad va vazifalarini ommaviy axborot vositalarida keng yoritilishini taʼminlasin. 17. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti Administratsiyasi rahbari Z.Sh. Nizomiddinov zimmasiga yuklansin. 1. Oʻzbekiston Respublikasi Prezidentining 2019-yil 15-martdagi “Oʻzbekiston Respublikasi Vazirlar Mahkamasi huzuridagi Agrosanoat majmui ustidan nazorat qilish inspeksiyasi faoliyatini tashkil etish chora-tadbirlari toʻgʻrisida”gi PQ-4241-son qarorida: a) 1-bandning toʻrtinchi xatboshisidagi “1 739” raqami “1 629” raqami bilan almashtirilsin; b) 4-bandning “a” kichik bandida: oltinchi xatboshi chiqarib tashlansin; yettinchi — toʻqqizinchi xatboshilar tegishincha oltinchi — sakkizinchi xatboshilar deb hisoblansin; v) 1-ilovada: “Qishloq xoʻjaligiga moʻljallangan yerlardan foydalanishni nazorat qilish boʻlimi — 5” bloki chiqarib tashlansin; izohdagi “86” raqami “81” raqami bilan almashtirilsin. 2. Oʻzbekiston Respublikasi Prezidentining 2019-yil 17-apreldagi “Oʻzbekiston Respublikasi Qishloq xoʻjaligi vazirligi faoliyatini takomillashtirish toʻgʻrisida”gi PQ-4292-son qarorining 1-bandi, 1 — 5a-ilovalari oʻz kuchini yoʻqotgan deb hisoblansin. 4. Oʻzbekiston Respublikasi Prezidentining 2020-yil 7-sentabrdagi “Oʻzbekiston Respublikasi Davlat soliq qoʻmitasi huzuridagi Kadastr agentligi faoliyatini tashkil etish chora-tadbirlari toʻgʻrisida”gi PQ-4819-son qarorida: a) 1-bandda “a” kichik bandning beshinchi xatboshisidan “, “Kartografiya” davlat ilmiy ishlab chiqarish korxonasi” soʻzlari chiqarib tashlansin; quyidagi mazmundagi “g” kichik band bilan toʻldirilsin: “g) Kadastr agentligi markaziy apparatiga Oʻzbekiston Respublikasi Prezidentining 2020-yil 30-oktabrdagi PF-6098-son “Yashirin iqtisodiyotni qisqartirish va soliq organlari faoliyati samaradorligini oshirish boʻyicha tashkiliy chora-tadbirlar toʻgʻrisida”gi Farmoniga asosan davlat soliq xizmati organlarining qisqartirilgan shtat birliklari hisobidan qoʻshimcha 30 ta shtat birligi ajratilsin”; b) 2-banddan toʻrtinchi xatboshi va 3-banddan uchinchi xatboshi chiqarib tashlansin; v) 5-bandda: beshinchi xatboshidagi ““Oʻzdaverloyiha” Davlat ilmiy-loyiha instituti,” soʻzlari ““Kartografiya” davlat ilmiy ishlab chiqarish korxonasi” soʻzlari bilan almashtirilsin; quyidagi mazmundagi oʻn ikkinchi — oʻn toʻrtinchi xatboshilar bilan toʻldirilsin: “Kadastr agentligi markaziy apparati, uning hududiy boshqarmalari, tuman (shahar) boʻlimlari xodimlari maqomi va mehnatga haq toʻlash shart-sharoitlariga koʻra tegishlicha Davlat soliq qoʻmitasi markaziy apparati, uning hududiy boshqarmalari va tuman (shahar) davlat soliq inspeksiyalari xodimlariga tenglashtiriladi; ushbu bandning oʻn ikkinchi xatboshisini amalga oshirish bilan bogʻliq xarajatlar tegishlicha Oʻzbekiston Respublikasi Davlat budjeti mablagʻlari hamda Kadastr agentligining budjetdan tashqari jamgʻarmasi hisobidan qoplanadi; Kadastr agentligining hududiy boshqarmalari va tuman (shahar) boʻlimlari boshliqlari Davlat kadastrlari palatasi raisiga palataning hududiy boshqarmalari va tuman (shahar) filiallari boshliqlarini lavozimga tayinlash va lavozimdan ozod qilish boʻyicha tavsiya kiritishi mumkin”; g) 6-bandda: uchinchi xatboshisidagi “81” raqami “111” raqami bilan almashtirilsin; oltinchi xatboshisida “muvofiq” soʻzidan keyin “tasdiqlansin” soʻzi bilan toʻldirilsin; yettinchi-sakkizinchi xatboshilar chiqarib tashlansin ; d) 7-bandda uchinchi xatboshi quyidagi tahrirda bayon etilsin: “Davlat kadastrlari palatasi markaziy apparati tuzilmasi, uning hududiy boshqarmalari va tuman (shahar) filiallarining namunaviy tuzilmasi hamda xodimlarining cheklangan sonini ish hajmidan kelib chiqqan holda belgilash va oʻzgartirish”; e) 1-ilovadagi ““Oʻzdaverloyiha” davlat ilmiy-loyihalash instituti” bloki “Kartografiya” davlat ilmiy ishlab chiqarish korxonasi” bloki bilan almashtirilsin; j) 2-ilovaning matni quyidagi tahrirda bayon etilsin: z) 3-ilovaning matni quyidagi tahrirda bayon etilsin: Boshliq Boshliq oʻrinbosari Komplayens-nazorat xizmati** 1* Yer va kadastr nazorati boʻlimi 4* Tashkiliy-nazorat va murojaatlar bilan ishlash shuʼbasi 2 (1*) Maʼmuriy amaliyot boʻlimi 2* Bosh yuriskonsult 1 Birinchi boʻlim*** 1* Oʻzbekiston Respublikasi Davlat soliq qoʻmitasi huzuridagi Kadastr agentligining tuman (shahar) boʻlimlari Buxgalteriya 1 Davlat kadastrlari palatasining hududiy boshqarmalari Kadrlar masalalari boʻyicha bosh mutaxassis 1* Axborot xizmati 1* i) 4-ilovaning matni quyidagi tahrirda bayon etilsin: Boshliq Davlat kadastrlari palatasining tuman (shahar) filiallari Bosh inspektor 1* Yetakchi inspektor 1 — 10* k) 5-ilovaning matni quyidagi tahrirda bayon etilsin: T/r Hududlar Tumanlar (shaharlar) boʻlimlari soni Boshqaruv xodimlarining cheklangan soni (budjet/jamgʻarma) shundan: Hududiy boshqarmalarda Tumanlar (shaharlar) boʻlimlarida 1. Qoraqalpogʻiston Respublikasi 17 118 (22/96) 16 (5/11) 102 (17/85) 2. Andijon viloyati 16 92 (21/71) 16 (5/11) 76 (16/60) 3. Buxoro viloyati 13 81 (18/63) 16 (5/11) 65 (13/52) 4. Jizzax viloyati 13 81 (18/63) 16 (5/11) 65 (13/52) 5. Qashqadaryo viloyati 15 106 (20/86) 16 (5/11) 90 (15/75) 6. Navoiy viloyati 11 65 (16/49) 16 (5/11) 49 (11/38) 7. Namangan viloyati 12 79 (17/62) 16 (5/11) 62 (12/51) 8. Samarqand viloyati 16 100 (23/77) 16 (5/11) 84 (18/66) 9. Sirdaryo viloyati 11 66 (16/50) 16 (5/11) 50 (11/39) 10. Surxondaryo viloyati 15 94 (20/74) 16 (5/11) 78 (15/63) 11. Toshkent viloyati 22 115 (27/88) 16 (5/11) 99 (22/77) 12. Fargʻona viloyati 19 103 (24/79) 16 (5/11) 87 (19/68) 13. Xorazm viloyati 13 78 (18/60) 16 (5/11) 62 (13/49) 14. Toshkent shahri 12 52 (17/35) 16 (5/11) 36 (12/24) Jami: 205 1230 (277/953) 224 (70/154) 1006 (207/799) ”. l) 6-7-ilovalar oʻz kuchini yoʻqotgan deb hisoblansin; m) 10-ilovadan 1-band chiqarib tashlansin. 5. Oʻzbekiston Respublikasi Prezidentining 2020-yil 9-sentabrdagi “Respublika oziq-ovqat sanoatini jadal rivojlantirish hamda aholini sifatli oziq-ovqat mahsulotlari bilan toʻlaqonli taʼminlashga doir chora-tadbirlar toʻgʻrisida”gi PQ-4821-son qaroridan 11-band va 2-ilova chiqarib tashlansin. 6. Vazirlar Mahkamasining 2011-yil 25-maydagi 146-son qarori bilan tasdiqlangan Yer uchastkalari egalari, foydalanuvchilari, ijarachilari va mulkdorlariga yetkazilgan zararlar, qishloq xoʻjaligi va oʻrmon xoʻjaligi ishlab chiqarishi nobudgarchiliklariga, shuningdek, yerlarning qishloq xoʻjaligi muomalasidan chiqishiga sabab boʻlgan hollarda yetkazilgan zarar oʻrnini qoplash tartibi toʻgʻrisidagi nizomda: a) 24-band quyidagi tahrirda bayon qilinsin: “24. Qishloq xoʻjaligi ishlab chiqarishi nobudgarchiliklarining oʻrnini qoplash uchun Qishloq xoʻjaligi vazirligi huzuridagi Qishloq xoʻjaligini rivojlantirish va oziq-ovqat taʼminoti jamgʻarmasiga tushgan mablagʻlarning 100 foizi Qishloq xoʻjaligi vazirligi tomonidan tasdiqlangan xarajatlar smetasiga muvofiq shtat birliklarini saqlash, moddiy-texnika bazasini rivojlantirish, qishloq xoʻjaligi ishlab chiqarishi nobudgarchiliklari oʻrnini qoplash boʻyicha qarzlarni toʻlash uchun sudlarga daʼvolar kiritilganda davlat bojlarini va sud xarajatlarini toʻlash maqsadlari uchun yoʻnaltiriladi. Qishloq xoʻjaligi ishlab chiqarishi nobudgarchiliklari oʻrnini qoplash uchun tushgan mablagʻlar hisobidan Qishloq xoʻjaligi vazirligi markaziy apparati va uning hududiy organlarida qoʻshimcha shtat birliklari tashkil etiladi”; b) 241-band chiqarib tashlansin; v) 51-banddagi “Oʻzbekiston Respublikasi Vazirlar Mahkamasi huzuridagi Agrosanoat majmui ustidan nazorat qilish inspeksiyasi tuman (shahar) boʻlimlari hamda tuman (shahar) yer resurslari va davlat kadastri boʻlimlari” soʻzlari “Oʻzbekiston Respublikasi Qishloq xoʻjaligi vazirligining Qishloq xoʻjaligi yerlarini muhofaza qilish boʻyicha davlat nazoratini amalga oshirish boshqarmasi va uning hududiy boʻlimlari” soʻzlari bilan almashtirilsin; g) 52-banddagi “Oʻzbekiston Respublikasi Vazirlar Mahkamasi huzuridagi Agrosanoat majmui ustidan nazorat qilish inspeksiyasi hamda uning hududiy inspeksiyalarining rivojlantirish jamgʻarmasiga” soʻzlari “Qishloq xoʻjaligi vazirligi huzuridagi Qishloq xoʻjaligini rivojlantirish va oziq-ovqat taʼminoti jamgʻarmasiga” soʻzlari bilan almashtirilsin; d) 54-banddagi “Vazirlar Mahkamasi huzuridagi Agrosanoat majmui ustidan nazorat qilish inspeksiyasi” soʻzlari “Qishloq xoʻjaligi vazirligi” soʻzlari bilan almashtirilsin. 7. Vazirlar Mahkamasining 2018-yil 23-apreldagi “Maʼmuriy-hududiy birliklar chegaralarini belgilash, yer resurslarini xatlovdan oʻtkazish hamda yaylov va pichanzorlarda geobotanik tadqiqotlarni oʻtkazish tartibini yanada takomillashtirish chora-tadbirlari toʻgʻrisida”gi 299-son qarorida: a) 3-bandning birinchi xatboshisidagi “Yer resurslari, geodeziya, kartografiya va davlat kadastri davlat qoʻmitasi” soʻzlari “Davlat soliq qoʻmitasi huzuridagi Kadastr agentligi, Qishloq xoʻjaligi vazirligi” soʻzlari bilan almashtirilsin; b) 5-banddagi “Yer resurslari, geodeziya, kartografiya va davlat kadastri davlat qoʻmitasining” soʻzlari “Davlat soliq qoʻmitasi huzuridagi Kadastr agentligi va Qishloq xoʻjaligi vazirligining” soʻzlari bilan almashtirilsin; v) 1-ilovada: 3-band quyidagi tahrirda bayon etilsin: “3. Maʼmuriy-hududiy birliklar chegaralarini belgilash ishlari Respublika aerogeodeziya markazi (keyingi oʻrinlarda — Ishchi organ) tomonidan amalga oshiriladi. Maʼmuriy-hududiy birliklar chegaralarini belgilash ishlariga Oʻzbekiston Respublikasi Davlat soliq qoʻmitasi huzuridagi Kadastr agentligi (keyingi oʻrinlarda — Kadastr agentligi) tizimidagi boshqa tashkilotlar, shuningdek geodeziya va kartografiya sohasida faoliyat yuritadigan tadbirkorlik subyektlari ham jalb qilinishi mumkin. Bunda, maʼmuriy-hududiy birliklar chegaralarining nizoli uchastkalari boʻyicha ishlar faqat Ishchi organ va Kadastr agentligi tizimidagi boshqa tashkilotlar tomonidan amalga oshiriladi.”; 18-bandning ikkinchi xatboshisi quyidagi tahrirda bayon etilsin: “Qoraqalpogʻiston Respublikasi, viloyatlar va Toshkent shahri chegaralarini belgilashda dala kuzatuv ishlari chegaradosh hududlar vakillari, Kadastr agentligi huzuridagi Davlat kadastrlari palatasining hududiy boshqarmalari (keyingi oʻrinlarda — hududiy boshqarma) vakillari ishtirokida oʻtkaziladi.”; 36-bandda “hududiy yer resurslari va davlat kadastri” soʻzlari “Davlat kadastrlari palatasining hududiy” soʻzlari bilan almashtirilsin; 40-bandda “20 va 21-bandlarida” soʻzlari “19, 20 va 21-bandlarida” soʻzlari bilan almashtirilsin; 43-band quyidagi tahrirda bayon etilsin: “43. Amaldagi va taklif qilinayotgan chegaralar tushirilgan topografik xaritalar Ishchi organ va Davlat kadastrlari palatasining chegaradosh tuman (shahar) filiallari boshliqlari hamda Kadastr agentligining chegaradosh tuman (shahar) boʻlim boshliqlari tomonidan imzolanadi.”; 46-band quyidagi tahrirda bayon etilsin: “46. Tuman (shahar) chegara chizigʻi tushirilgan topografik xaritalar va tegishli materiallar tuman (shahar) hokimlari, shuningdek Kadastr agentligi tuman (shahar) boʻlim boshliqlari va Davlat kadastrlari palatasining tuman (shahar) filiallari boshliqlari, arxitektura va qurilish boʻlimi (boshqarma) boshliqlari bilan kelishiladi va Komissiyalarga koʻrib chiqish uchun kiritiladi.”; 55-band quyidagi tahrirda bayon etilsin: “55. Shaharchalar, qishloqlar (ovullar)ning chegaralari tushirilgan xaritasi Kadastr agentligining tuman (shahar) boʻlim boshliqlari va Davlat kadastrlari palatasining tuman (shahar) filiallari boshliqlari hamda arxitektura va qurilish boʻlimlari boshliqlari bilan kelishiladi va koʻrib chiqish uchun Hududiy komissiyaga kiritiladi.”; 57-band quyidagi tahrirda bayon etilsin: “57. Maʼmuriy-hududiy birliklar chegaralarini belgilash yuzasidan uch nusxada yigʻmajild tayyorlanadi, birinchi (asl) nusxa bajaruvchi tashkilot tomonidan Kadastr agentligining Davlat kartografiya-geodeziya fondiga doimiy saqlash uchun taqdim qilinadi, ikkinchi va uchinchi nusxasi foydalanish uchun Kadastr agentligi va Davlat kadastrlari palatasining hududiy boshqarmalariga topshiriladi.”; 58-band quyidagi tahrirda bayon etilsin: “58. Maʼmuriy-hududiy birliklar chegaralarini belgilash yuzasidan tayyorlangan elektron raqamli ortofotoplan materiallari Kadastr agentligining Respublika aerogeodeziya markazida davlat yer kadastriga oid axborot tizimini shakllantirish, yuritish va doimiy yangilab borish maqsadida jamlanadi.”; 1-ilovaning ikkinchi xatboshisi quyidagi tahrirda bayon etilsin: “Lavozimiga koʻra — Kadastr agentligining tuman (shahar) boʻlimi boshligʻi”; 2-ilovaning “Masʼullar” ustuni 2, 6 va 7-bosqichlaridagi ““Oʻzdaverloyiha” instituti “Geoinformkadastr” davlat unitar korxonasi” soʻzlari “Respublika aerogeodeziya markazi” soʻzlari bilan almashtirilsin; 2a-ilovaning “Masʼullar” ustuni 2, 7 va 8-bosqichlaridagi ““Oʻzdaverloyiha” instituti “Geoinformkadastr” davlat unitar korxonasi” soʻzlari “Respublika aerogeodeziya markazi” soʻzlari bilan almashtirilsin; 2b-ilovaning “Masʼullar” ustuni 2, 6 va 7-bosqichlaridagi ““Oʻzdaverloyiha” instituti “Geoinformkadastr” davlat unitar korxonasi” soʻzlari “Respublika aerogeodeziya markazi” soʻzlari bilan almashtirilsin; 3-ilovaning matni quyidagi tahrirda bayon etilsin: g) 2-ilovada: 3-band quyidagi tahrirda bayon etilsin: “3. Qoraqalpogʻiston Respublikasi, viloyatlar va Toshkent shahri yer resurslarini xatlovdan oʻtkazish ishlari Respublika aerogeodeziya markazi va uning hududlararo boʻlimlari tomonidan davlat budjeti mablagʻlari hisobidan amalga oshiriladi, zarurat boʻlganda Oʻzbekiston Respublikasi Davlat soliq qoʻmitasi huzuridagi Kadastr agentligining (keyingi oʻrinlarda — Kadastr agentligi) boshqa tashkilotlari hamda geodeziya va kartografiya sohasida faoliyat yuritadigan tadbirkorlik subyektlari ham jalb qilinadi.”; 13-bandning toʻqqizinchi xatboshisidagi ““Davergeodezkadastr” qoʻmitasi” soʻzlari “Kadastr agentligi” soʻzlari bilan almashtirilsin; 14-banddagi “foydalanilgan holda” soʻzlaridan keyin “tayyorlangan raqamli ortofotoplanlar asosida” soʻzlari bilan toʻldirilsin; 16-bandning ikkinchi xatboshisidagi “Tuman yer resurslari va davlat kadastri boʻlimi” soʻzlari “Davlat kadastrlari palatasining hududiy boshqarmalari” soʻzlari bilan almashtirilsin; 18-banddagi ““Davergeodezkadastr” qoʻmitasining tuman (shahar) boʻlimlari” soʻzlari “Davlat kadastrlari palatasining tuman (shahar) filiallari” soʻzlari bilan almashtirilsin; 28-banddagi ““Davergeodezkadastr” qoʻmitasining” soʻzlari “Davlat kadastrlari palatasining” soʻzlari bilan almashtirilsin; 29-band quyidagi tahrirda bayon etilsin: “29. Davlat kadastrlari palatasi, uning hududiy boshqarmalari, tuman (shahar) filiallari yer resurslarini xatlovdan oʻtkazish materiallari asosida yer kadastri daftariga tegishli oʻzgartirishlar kiritadi, yaratilgan elektron raqamli xaritalar va konturlar qaydnomasidan kelgusida amalda foydalanishni tashkil etadi.”; 31-banddagi ““Davergeodezkadastr” qoʻmitasining” soʻzlari “Davlat kadastrlari palatasining” soʻzlari bilan almashtirilsin; 32-band quyidagi tahrirda bayon etilsin: “32. Yer resurslarini xatlovdan oʻtkazish yuzasidan tayyorlangan elektron raqamli ortofotoplan materiallari Kadastr agentligining Respublika aerogeodeziya markazida davlat yer kadastriga oid axborot tizimini shakllantirish, yuritish va doimiy yangilab borish maqsadida jamlanadi.”; 1-ilovada: “Masʼullar” ustuni 2-bosqichidagi ““Oʻzdaverloyiha” instituti “Geoinformkadastr” davlat unitar korxonasi” soʻzlari “Respublika aerogeodeziya markazi” soʻzlari bilan almashtirilsin; 6-bosqich quyidagi tahrirda bayon etilsin: “ 6-bosqich Tasdiqlangan yer resurslari xatlovini Davlat kadastrlari palatasining hududiy boshqarmalari va tuman (shahar) filiallariga foydalanish uchun topshirish. Respublika aerogeodeziya markazi 1 hafta muddatda ”; 2, 3 va 4-ilovalardagi “Tuman (shahar) yer resurslari va davlat kadastri boʻlimi” soʻzlari “Davlat kadastrlari palatasining tuman (shahar) filiallari” soʻzlari bilan almashtirilsin; d) 3-ilovada: 5-band quyidagi tahrirda bayon etilsin: “5. Oʻzbekiston Respublikasi Qishloq xoʻjaligi vazirligi (keyingi oʻrinlarda — Vazirlik) geobotanik tadqiqot ishlarini muvofiqlashtiradi hamda uslubiy rahbarlik qiladi.”; 7 va 8 bandlar, 9-bandning birinchi xatboshisidagi ““Davergeodezkadastr” qoʻmitasi” soʻzlari “Vazirlik” soʻzi bilan almashtirilsin; 12-band quyidagi tahrirda bayon etilsin: “12. Har bir tumanda geobotanik tadqiqot ishlarining yakuniy maʼlumotini koʻrib chiqish boʻyicha komissiya tuziladi. Tuman Komissiyasi tarkibiga hokimning qishloq va suv xoʻjaligi masalalari boʻyicha oʻrinbosari (rais), tuman qishloq xoʻjaligi boʻlimi boshligʻi (rais oʻrinbosari), tuman suv xoʻjaligi boʻlimi xodimi, oʻrmon xoʻjaligi vakili, ekologiya va atrof-muhitni muhofaza qilish inspektori, tuman Fermer, dehqon xoʻjaliklari va tomorqa yer egalari kengashi vakili hamda geobotanik tadqiqot bajaruvchisining vakili kiritiladi. Komissiya tarkibi tuman (shahar) hokimining tegishli qarori bilan tasdiqlanadi va doimiy ravishda faoliyat yuritadi.”; 14-banddagi ““Davergeodezkadastr” qoʻmitasi” soʻzlari “Vazirlik” soʻzi bilan almashtirilsin; 16-banddagi “yer resurslari va davlat kadastri” soʻzlari “qishloq xoʻjaligi” soʻzlari bilan almashtirilsin; 23-banddagi ““Davergeodezkadastr” qoʻmitasi” soʻzlari “Vazirlik” soʻzi bilan almashtirilsin; 4-ilovadagi “yer resurslari va davlat kadastri” soʻzlari “qishloq xoʻjaligi” soʻzlari bilan almashtirilsin; e) 4-ilovada: birinchi xatboshisida “Qoraqalpogʻiston Respublikasi Vazirlar Kengashi Raisining, viloyatlar hokimining qishloq va suv xoʻjaligi masalalari boʻyicha oʻrinbosarlari, Toshkent shahar hokimining iqtisodiyot va tadbirkorlikni rivojlantirish masalalari boʻyicha birinchi oʻrinbosari” soʻzlari “Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining moliya-iqtisodiyot va kambagʻallikni qisqartirish masalalari boʻyicha birinchi oʻrinbosarlari” soʻzlari bilan almashtirilsin; uchinchi xatboshisida “Qoraqalpogʻiston Respublikasi, viloyatlar va Toshkent shahar yer resurslari va davlat kadastri boshqarmasi” soʻzlari “Kadastr agentligining Qoraqalpogʻiston Respublikasi, viloyatlar va Toshkent shahar boshqarmalari” soʻzlari bilan almashtirilsin.